
	[bookmark: nev]BOGNER  MARCELL MÁRK
bogner.marcell@edu.bme.hu
Vegyészmérnöki és Biomérnöki Szak 
BSc, 5. félév
Budapesti Műszaki és Gazdaságtudományi Egyetem
Vegyészmérnöki és Biomérnöki Kar
	
[bookmark: _GoBack]






Témavezetők:
	London Gábor
tudományos munkatárs,  HUN-REN Természettudományi Kutatóközpont

	Dr. Hegedűs László
habilitált egyetemi docens, tanszékvezető, BME VBK




Egy fotokapcsolható molekuláris áramköri elem tervezése és szintézise

Kulcsszavak: molekuláris kapcsoló; antiaromásság; fotokémia; molekuláris elektronika
A komplex molekuláris elektronikai feladatok teljesítését célzó rendszerek napjaink egyik fontos kutatási területét képezik és komoly szintetikus kihívást jelentenek. Kutatócsoportunk által tervezett új egyenirányító egység a fotoreszponzív molekuláris kapcsolók, valamint, az ígéretes és érdekes elektronikai tulajdonságokkal rendelkező stabilizált antiaromás rendszerek kémiáját egyesíti. Munkám során egy ilyen molekula totálszintézisét dolgoztam ki a diariletén típusú fotokapcsolók[1] és a dibenzopentalén származékok[2] nyújtotta szintetikus platformon. A két megfelelően funckionalizált, eltérő "feladatokat" teljesítő molekuláris építőelemet Ag/Pd katalitikus rendszerű Suzuki keresztkapcsolási reakcióban rögzítettük C-C kötésen keresztül konjugált pozícióban. Az egyenirányító elem működése két egymásra ortogonális töltésáramlási irány biztosításában rejlik, melyek a reverzibilis fotokapcsoló egység által kontrollálhatók. A szintézis termékeként kapott molekula szerkezeti és működését igazoló jellemzését átfogó analitikai vizsgálatokkal igazoltuk, többek közt HRMS és besugárzásos UV-Vis/NMR mérésekkel kiegészítve. A fotokapcsolás hatását a dibenzopentalén lokális antiaromás jellegére elméleti kémiai számításokkal vizsgáltuk, továbbá a szinglett-exciton bomlásra való készségét is figyelembe vettük. A totálszintézis kidolgozása során a dibenzopentalén trialkil-szilil származékainak egy újszerű reaktivitását fedeztük fel. Ennek során a kulcsintermedierként kiemelendő dihalo-dibenzopentalén származékok rövid, grammos méretű szintézisének metodológiáját szélesebb szubsztrátkörre is kiterjesztettük.
[1] M. Irie, T. Fukaminato, K. Matsuda, S. Kobatake, Chemical Reviews 2014, 114, 12174–12277.

